Νευροεκφυλιστικά νοσήματα και Κρανιοεγκεφαλικές κακώσεις σε αθλήματα επαφής: ανασκόπηση εργασιών
Creators: name: Μαλουσίδου, Ιωάννα Δημητρίου
Publisher: name: Aristotle University of Thessaloniki
Year: 2023
Subjects: Κρανιοεγκεφαλικές κακώσεις
Αθλήματα επαφής
Νευροεκφυλισμός
Craniocerebral injuries
Contact sports
Neurogeneration

description: Στην παρούσα εργασία θα μελετηθούν οι κρανιοεγκεφαλικές κακώσεις (K.E.K.) και η σχέση τους με διαταραχές της γνωστικής λειτουργίας ως άμεσο αποτέλεσμα αθλητικών δραστηριοτήτων. Ειδικότερα θα αναλυθούν τα δεδομένα για νευροφλεγμονές, για τη νόσο του Πάρκινσον, για τη νόσο του Lewy καθώς και για την αμυοτροφική πλευρική σκλήρυνση. Για το λόγο αυτό πραγματοποιήθηκε βιβλιογραφική ανασκόπηση με την εφαρμογή της μεθόδου PRISMA και με διάφορα κριτήρια επελέγησαν 19 έρευνες. Από την αξιολόγηση των δεδομένων της βιβλιογραφίας έγινε εμφανές ότι υπάρχουν πολλοί μηχανισμοί που εμπλέκονται στις κρανιοεγκεφαλικές κακώσεις, όπως βιοφυσικοί αλλά και γενετικοί παράγοντες. Διαπιστώθηκε επίσης ότι υπάρχουν και πολλοί τρόποι διαχείρισης, πρόληψης και βελτίωσης της ποιότητας ζωής των τραυματισμένων ατόμων και των πασχόντων. Τα δεδομένα συγκλίνουν στη θέση ότι υπάρχει σχέση ανάμεσα στις διαταραχές της γνωστικής λειτουργίας όπως είναι η άνοια και στις κρανιοεγκεφαλικές κακώσεις ως αποτέλεσμα αθλητικών τραυματισμών, ειδικότερα στα σπορ άμεσης επαφής όπως το μπάσκετ ή η πυγμαχία. Έτσι, κεντρικό συμπέρασμα της ανασκόπησης αυτής είναι ότι οι αθλητές από αθλήματα πλήρους επαφής έχουν αυξημένες πιθανότητες να εμφανίσουν εγκεφαλικές βλάβες και εκφυλιστικά συμπτώματα στον εγκέφαλο. Με βάση τα παραπάνω, γίνεται κατανοητό ότι είναι κρίσιμη η προληπτική προσέγγιση ή ακόμα και ο περιορισμός αθλημάτων όπως η πυγμαχία, στα οποία οι τραυματισμοί στο κεφάλι είναι πολύ συχνοί. Συγκεκριμένα, μπορεί να υπάρχουν εναλλακτικές λύσεις όπως η απαίτηση χρήσης προστατευτικού καλύμματος κεφαλής ή άλλων προστατευτικών μέσων, περιορισμοί στην ηλικία κατά την οποία ορισμένες δραστηριότητες είναι επιτρεπτές και ίσως την περαιτέρω έρευνα για την αναγνώριση των ατόμων που είναι σε κίνδυνο για κρανιοεγκεφαλική βλάβη, με γενετικές ή/και απεικονιστικές μεθόδους. Επιπλέον, σημαντική είναι η συνεχιζόμενη ερευνητική προσπάθεια που περιλαμβάνει τόσο την κλινική όσο και τη βασική έρευνα για την κατανόηση των μηχανισμών που 5 οδηγούν από το τραύμα της κεφαλής στη νευροεκφυλιστική νόσο καθώς και επιδημιολογικές μελέτες για την αξιολόγηση των μακροπρόθεσμων συνεπειών αυτής
description: In this work, craniocerebral injuries will be studied as a phenomenon and their association with a series of cognitive function disorders in the context of injuries as a direct result of sports activities. In particular neuroinflammations, Parkinson's disease, Lewy disease, ALS and more will be examined. A literature review was performed using the PRISMA method and 19 studies were found. From the evaluation of the published papers came up that there are many mechanisms behind brain injuries, such as biophysical mechanisms and genetic factors. However, there are many ways to manage, prevent and improve the quality of life of athletes. It has been accepted by the scientific community that there is a link between cognitive impairment - dementia and head injuries as a result of sports injuries, especially in direct contact sports such as basketball or boxing. Τhe main conclusion of this review is that full contact sports (but not only these) are associated with the occurrence of brain damage and degenerative brain symptoms. Based on the above, it is proposed that a preventive approach or even the restriction of sports such as boxing, in which head injury is very common, is crucial. Specifically, there may be alternatives such as requiring the use of protective sports helmet or other protective means, restrictions on the age at which certain activities are permissible, and perhaps further research to identify individuals at risk for brain injury, with genetic and/or imaging approaches. In addition, the ongoing research effort that includes both clinical and basic research to understand the underlying mechanisms leading from head trauma to neurodegenerative disease and epidemiologic studies to assess its long-term consequences is important.